**Sam Allardyce** (s. 19. lokakuuta 1954 Dudley) on englantilainen jalkapallovalmentaja ja entinen pelaaja.

Ura pelaajana
-------------

Pelaajaurallaan Allardyce edusti Englannissa Boltonia, Sunderlandia, Millwallia, Coventrya, Huddersfieldia, Prestonia ja West Bromwichia sekä Yhdysvalloissa Tampa Bay Rowdiesia ja Irlannissa Limerickia.*lähde?*

Ura valmentajana
----------------

Valmennusurallaan hän on toiminut aiemmin Irlannissa Limerickin sekä Englannissa Blackpoolin ja Notts Countyn valmentajana. Boltonin valmentajaksi Allardyce nimitettiin vuonna 1999. Bolton nousi hänen johdollaan toiseksi korkeimmalta sarjatasolta yhdeksi Valioliigan huippujoukkueista. Allardyce yllätti jalkapallopiirit ilmoittamalla eroavansa Boltonin valmentajan tehtävistä 29. huhtikuuta 2007. Syyksi veikkailtiin henkilökohtaisia syitä sekä Boltonin liian kitsasta toimintaa pelaajahankintojen suhteen*lähde?*. 

Glenn Roederin erottua Newcastlen valmentajan tehtävistä, Allardyceä pidettiin vahvimpana ehdokkaana hänen seuraajakseen ja 15. toukokuuta 2007 Newcastle United ilmoitti solmineensa kolmivuotisen sopimuksen hänen kanssaan. Newcastlea Allardyce ei kuitenkaan ehtinyt valmentaa kuin runsaan puoli vuotta, kun hänet vapautettiin tehtävistään tammikuussa 2008. Kovin odotuksin joukkueeseen liittyneen valmentajan aikana Newcastle voitti 24:stä ottelusta vain kahdeksan ja on liigassa 11.

Allardyce oli lähes vuoden sivussa valmennustehtävistä, kunnes hänet joulukuussa 2008 palkattiin Valioliiga-seura Blackburn Roversin valmentajaksi potkut saaneen Paul Incen tilalle. Allardyce onnistui nostamaan Blackburnin 19. sijalta viidenneksitoista ja säilyttämään seuran Valioliigassa. Seuraava kausi sujui Blackburniltä kohtuullisen hyvin ja lopulta se sijoittui sarjassa kymmenenneksi. Kausi 2010–2011 alkoi edellisen tapaan sarjan keskikastissa, mutta Allardyce sai monien yllätykseksi potkut 13. joulukuuta 2010. Hänen viimeiseksi otteluksi jäi 2–1 tappioon päättynyt vieraspeli hänen entistä seuraansa Boltonia vastaan. Yhtenä syynä Allardycen erottamiseen erimielisyyden pelaajasiirroista kuukautta aikaisemmin seuran ostaneiden uusien omistajien kanssa.

Kesäkuun alussa 2011 Allardyce palasi valmennustehtäviin Valioliigasta pudonneen West Ham Unitedin peräsimeen.  Big-Samin johdolla West Ham sijoittui kaudella 2011/12 Englannin Mestaruussarjassa kolmanneksi ja nousi takaisin Valioliigaan. Seura pelasi Big-Samin alaisuudessa Valioliigassa kolme kautta sijoittuen parhaimmillaan 11:nneksi. Seura ei uusinut hänen sopimustaan kauden 2014/15 jälkeen. 

Lokakuussa 2015 Allardyce allekirjoitti kaksivuotisen sopimuksen Valioliigan hännille juuttuneen Sunderlandin kanssa. Allardycen johdolla Sunderland ei olennaisesti parantanut peliesityksiään, vaan jatkoi taisteluaan sarjapaikkansa puolesta liigan hännillä. Lopulta seura sai kerättyä kasaan riittävästi pisteitä ja säilytti liigapaikan kahden pisteen erolla paikallisvastustaja Newcastle Unitediin. Heinäkuussa 2016 kerrottiin, että Allardyce käy neuvotteluja Englannin jalkapalloliiton kanssa siirtymisestä Englannin maajoukkueen päävalmentajaksi. Allardycen sopimus vahvistettiin 22. heinäkuuta 2016. Allardyce erosi kuitenkin tehtävistään jo 27. syyskuuta 2016 häneen kohdistuneiden korruptiosyytösten vuoksi.

Allardyce nimitettiin Crystal Palacen päävalmentajaksi 23. joulukuuta 2016 Alan Pardew’n tilalle. Hän teki seuran kanssa kahden ja puolen vuoden mittaisen sopimuksen. Palacen taaperrus jatkui myös Allardycen johdolla, kunnes joukkue helmi–maaliskuussa onnistui voittamaan peräti neljä ottelua perän jälkeen mukaan lukien huikean vierasvoiton Chelseasta. Palace voitti kevään aikana kärkiseuroista myös Arsenalin ja Liverpoolin. Palacen sarjapaikka varmistui toiseksi viimeisellä kierroksella, kun se murskasi Hull Cityn kotonaan 4–0. Kauden päätyttyä Allardyce ilmoitti jättävänsä Palacen. Hän kertoi, ettei ole kiinnostunut ottamaan vastaan muitakaan valmennustehtäviä, vaan haluaa keskittyä viettämään aikaa perheensä ja harrastusten parissa.

Allardyce valittiin kauden 2017–2018 huonosti aloittaneen Evertonin päävalmentajaksi 30. marraskuuta 2017 kesään 2019 ulottuneella sopimuksella. Allardycen johdolla Everton hävisi vain kahdeksan pelaamistaan 24 Valioliiga-ottelusta ja kipusi sarjassa lopulta kahdeksanneksi jääden vain viiden pisteen päähän Eurooppa-liigan karsintoihin oikeuttaneesta 7. sijasta. Tuloksista huolimatta Allardyce oli Evertonin kannattajien epäsuosiossa passiivisen pelityylinsä vuoksi, eikä hän saanut seurajohdon teettämässä mielipidekyselyssä kannattajien luottamusta. Kauden jälkeen Everton purki Allardycen sopimuksen.

Joulukuussa 2020 West Bromwich palkkasi Allardycen päävalmentajakseen. Allardyce ei onnistunut kääntämään seuran tuloksia paremmaksi, vaan hän kärsi lopulta uransa ensimmäisen putoamisen Englannin Valioliigasta. Kauden jälkeen 66-vuotias Allardyce jätti tehtävänsä.

Toukokuussa 2023 Allardyce nimitettiin Valioliigassa putoamistaisteluun vajonneen Leeds Unitedin päävalmentajaksi, kun kautta oli jäljellä enää neljä ottelua. Allardyce ei kyennyt pelastamaan seuraa putoamiselta ja kesäkuussa 2023 Mestaruussarjaan pudonnut Leeds United tiedotti Allardycen jättävän tehtävänsä.

### Meriitit valmentajana

* Irlannin 1. divisioona: 1992
* Englannin liigacupin hopeaa: 2004

Perhe
-----

Allardyce on ollut vuodesta 1974 naimisissa Lynn Allardycen kanssa. Heillä on kaksi lasta. Allardycet asuvat Boltonissa, ja heillä on huvila Espanjassa.

Lähteet
-------

1. ↑
2. ↑
3. ↑
4. ↑
5. ↑  Johnson, Dale: Sacking Big Sam is a sham  13.12.2010. ESPN Soccernet.  Arkistoitu 15.12.2010. Viitattu 15.12.2010. (englanniksi)
6. ↑  Sam Allardyce leaves Blackburn  13.12.2010. ESPN Soccernet.  Arkistoitu 15.12.2010. Viitattu 15.12.2010. (englanniksi)
7. ↑  Transfer row led to Sam sacking  14.12.2010. ESPN Soccernet.  Arkistoitu 16.12.2010. Viitattu 15.12.2010. (englanniksi)
8. ↑  West Ham appoint Allardyce[vanhentunut linkki]
9. ↑  Sam Allardyce leaves West Ham with club not renewing contract
10. ↑  Sunderland appoint Sam Allardyce as manager on two-year contract  9.10.2015. The Guardian. Viitattu 14.10.2015. (englanniksi)
11. ↑  Newcastle and Norwich relegated from Premier League after Sunderland celebrate survival  11.5.2016. Mirror. Viitattu 19.7.2016. (englanniksi)
12. ↑  Sam Allardyce: Sunderland boss in talks over England manager's job  13.7.2016. Mirror. Viitattu 19.7.2016. (englanniksi)
13. ↑  The FA appoints Sam Allardyce as new England manager  22.7.2016. FA. Viitattu 25.7.2016. (englanniksi)
14. ↑  FA and Allardyce mutually agree to terminate contract  27.9.2016. The Football Association. Viitattu 27.9.2016. (englanniksi)
15. ↑  Sam Allardyce appointed Crystal Palace manager as Alan Pardew's successor *BBC Sport*.  23.12.2016. Viitattu 25.12.2016. (englanniksi)
16. ↑  Chelsea's lead at the top of the Premier League was cut to seven points after they suffered a shock home defeat by Crystal Palace  1.4.2017. BBC Football. Viitattu 15.5.2017. (englanniksi)
17. ↑  Crystal Palace 4–0 Hull City  14.5.2017. Croydon Advertiser. Viitattu 15.5.2017. (englanniksi)[vanhentunut linkki]
18. ↑  Sam Allardyce resigns as Crystal Palace manager after five months  24.5.2017. BBC Sport. Viitattu 24.5.2017. (englanniksi)
19. ↑  Sam Allardyce: New Everton boss signs deal until the summer of 2019 *BBC Sport*.  30.11.2017. Viitattu 1.12.2017. (englanniksi)
20. ↑  Sam Allardyce: Everton manager sacked after six months in charge *BBC Sport*.  16.5.2018. Viitattu 1.12.2017. (englanniksi)
21. ↑  West Bromwich antoi potkut Slaven Bilicille ja palkkasi Sam Allardycen *YLE Urheilu*.  16.12.2020. Viitattu 8.1.2022. (suomeksi)
22. ↑  Sam Allardyce relegated from top flight for first time as manager with West Bromwich Albion *The Times*.  10.5.2021. Viitattu 8.1.2022. (englanniksi)
23. ↑  Sam Allardyce to step down as West Brom head coach at end of season *Sky Sports*.  20.5.2021. Viitattu 8.1.2022. (englanniksi)
24. ↑  Hepojärvi, Harri: Levoton liksa kuukauden työstä – Managerilegenda palaamassa Valioliigaan *Iltalehti*.  2.5.2023. Viitattu 21.9.2023.
25. ↑  Sam Allardyce to leave Leeds United by mutual agreement  2.6.2023. Leeds United Football Club. Viitattu 21.9.2023. (englanniksi)
26. ↑  Meet Big Sam, new England boss who promised his wife he'd quit football so they could go on a Hawaiian cruise and spend more time with their family Daily Mail

Aiheesta muualla
----------------

* Profiili – ESPNsoccernet (Arkistoitu – Internet Archive) (englanniksi)
* Profiili – 4thegame.com (Arkistoitu – Internet Archive) (englanniksi)

|  |  |  |
| --- | --- | --- |
| Edeltäjä:**Colin Todd** | **Bolton Wanderers FC:n valmentaja**10/1999–4/2007 | Seuraaja:**Sammy Lee** |

|  |  |  |
| --- | --- | --- |
| Edeltäjä:**Glenn Roeder** | **Newcastle Unitedin päävalmentaja**5/2007–1/2008 | Seuraaja:**Kevin Keegan** |

|  |  |  |
| --- | --- | --- |
| Edeltäjä:**Paul Ince** | **Blackburn Roversin päävalmentaja**12/2008–12/2010 | Seuraaja:**Steve Kean** |

|  |  |  |
| --- | --- | --- |
| Edeltäjä:**Avram Grant** | **West Ham Unitedin päävalmentaja**2011–2015 | Seuraaja:**Slaven Bilić** |

|  |  |  |
| --- | --- | --- |
| Edeltäjä:**Dick Advocaat** | **Sunderlandin päävalmentaja**10/2015–7/2016 | Seuraaja:**David Moyes** |

|  |  |  |
| --- | --- | --- |
| Edeltäjä:**Alan Pardew** | **Crystal Palacen päävalmentaja**12/2016–5/2017 | Seuraaja:**Frank de Boer** |

|  |  |  |
| --- | --- | --- |
| Edeltäjä:**Ronald Koeman** | **Evertonin päävalmentaja**11/2017–2018 | Seuraaja:**Marco Silva** |

|  |  |  |
| --- | --- | --- |
| Edeltäjä:**Slaven Bilić** | **West Bromwich Albionin päävalmentaja**12/2020–2021 | Seuraaja:**Valérien Ismaël** |

|  |  |  |
| --- | --- | --- |
| Edeltäjä:**Javi Gracia** | **Leeds Unitedin päävalmentaja**5/2023–6/2023 | Seuraaja:**Daniel Farke** |

  

EnglantiEnglannin jalkapallomaajoukkueen päävalmentajat
Winterbottom (1946–62) • Ramsey (1963–74) • Mercer (1974) • Revie (1974–77) • Greenwood (1977–82) • Robson (1982–90) • G. Taylor (1990–93) • Venables (1994–96) • Hoddle (1996–99) • Keegan (1999–2000) • Wilkinson (väliaikainen) (2000) • P. Taylor (väliaikainen) (2000) • Eriksson (2001–06) • McClaren (2006–07) • Capello (2007–12) • Pearce (väliaikainen) (2012) • Hodgson (2012-16) • Allardyce (2016) • Southgate (2016–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Yhdysvallat

 |

 |